《五月》
宋代·高斯得

五月出师时，老臣抱忧惧。
端荚问詹尹，愿告吉凶故。
卦得明夷问，惊愕不敢露。
庸知三日后，日眚大可怖。
天象与人占，真如相对语。
师出无寸功，败书常踵路。
世道复谁论，当局委而去。
更令水中输，袅袅擎槃露。
秋风日以高，吾未得死所。
授笔识蓍辞，泪血满襟素。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。